1.3.2022
EL
Επίσημη Εφημερίδα της Ευρωπαϊκής Ένωσης
C 99/143 Τετάρτη 7 Ιουλίου 2021
που έχουν φτάσει στο νόμιμο όριο συνταξιοδότησης και επιθυμούν να παραμείνουν ενεργοί ή να δραστηριοποιηθούν, όχι μόνο με σκοπό τη δημιουργία πρόσθετου εισοδήματος, αλλά και ως μέσο για την αντιμετώπιση του κοινωνικού αποκλεισμού· ενθαρρύνει, επιπλέον, την παροχή κινήτρων για εθελοντισμό και καθοδήγηση προκειμένου να ενισχυθεί η μεταφορά γνώσεων μεταξύ των γενεών· υπογραμμίζει το γεγονός ότι τα εν λόγω μέτρα και δραστηριότητες δεν πρέπει να εφαρμόζονται σε βάρος νέων ατόμων που αναζητούν εργασία ή μακροχρόνια ανέργων· 77.
ζητεί από την Επιτροπή να εγκρίνει μια ενωσιακή προσέγγιση για τους φροντιστές· τονίζει ότι είναι απαραίτητο να γίνουν επενδύσεις σε υπηρεσίες πρόνοιας, καθώς δεν θα οδηγήσουν μόνο στην αύξηση των ποσοστών απασχόλησης των γυναικών, μέσω της παροχής ευκαιριών απασχόλησης στην επίσημη οικονομία για προηγουμένως ανεπίσημους φροντιστές και της προώθησης της ισορροπίας μεταξύ επαγγελματικής και ιδιωτικής ζωής για τις γυναίκες, αλλά και θα βελτιώσουν τις συνθήκες διαβίωσης των ηλικιωμένων μέσω επενδύσεων σε υποδομές μακροχρόνιας φροντίδας, μέτρων βελτίωσης της ψυχικής υγείας και καταπολέμησης της απομόνωσης, και μέτρων πρόληψης και καταπολέμησης της βίας κατά των ηλικιωμένων γυναικών, καθώς και μέσω επενδύσεων στην υγεία και την εκπαίδευση των ανθρώπων ώστε να διασφαλίζεται ότι παραμένουν υγιείς και σε καλή υγεία όσο μεγαλώνουν· καλεί τα κράτη μέλη να εγκρίνουν ένα σύνολο δεικτών για την πρόσβαση και τη βιωσιμότητα των συστημάτων φροντίδας για τους ηλικιωμένους, καθώς και ένα κοινό πλαίσιο ποιότητας για τις υπηρεσίες φροντίδας των ηλικιωμένων· τονίζει ότι είναι σημαντικό να διασφαλιστεί ότι η φροντίδα των ηλικιωμένων παραμένει εθνική αρμοδιότητα· 78. καλεί τα κράτη μέλη να δώσει μεγαλύτερη προσοχή στους ηλικιωμένους, καθώς είναι ιδιαίτερα ευάλωτοι σε ιογενείς λοιμώξεις, συμπεριλαμβανομένης της νόσου COVID-19· καλεί την Επιτροπή και τα κράτη μέλη να καταπολεμήσουν την απομόνωση, την παραμέληση και τον κοινωνικό αποκλεισμό που βιώνουν οι ηλικιωμένοι κατά τη διάρκεια της πανδημίας COVID-19, προωθώντας εκστρατείες ευαισθητοποίησης, διεξάγοντας έρευνα, διευκολύνοντας την ανταλλαγή απόψεων και συνδυάζοντας τα διαρθρωτικά και επενδυτικά ταμεία της ΕΕ· καλεί, επιπλέον, τα κράτη μέλη να διασφαλίσουν την εφαρμογή των δικαιωμάτων των ασθενών στη διασυνοριακή υγειονομική περίθαλψη, καθώς και τη διαθεσιμότητα ασφαλών και οικονομικά προσιτών φαρμάκων και την πρόσβαση σε αυτά· τονίζει ότι η πανδημία COVID-19 έχει καταδείξει την ανάγκη για μεγαλύτερη αλληλεγγύη εκ μέρους της ΕΕ· καλεί την Επιτροπή να εκπονήσει και να εγκρίνει έναν ευρωπαϊκό χάρτη δικαιωμάτων των ηλικιωμένων βάσει του άρθρου 25 του Χάρτη· 79. αναγνωρίζει τον μείζονα ρόλο που θα μπορούσαν να διαδραματίσουν η πολιτική συνοχής και η ΚΓΠ στην ενθάρρυνση και ενίσχυση της απασχολησιμότητας και της ένταξης των γυναικών σε αγροτικές και απομακρυσμένες περιοχές που αντιμετωπίζουν δημογραφικά προβλήματα· καλεί τα κράτη μέλη να αξιοποιούν με καλύτερο τρόπο τη σχετική διαθέσιμη χρηματοδότηση για το σκοπό αυτό· 80. καλεί τα κράτη μέλη να χρησιμοποιήσουν τα κονδύλια του REACT-EU για την αντιμετώπιση των δημογραφικών μεταβολών (54)· 81.
τονίζει ότι οι νέες τεχνολογίες και οι καινοτόμες μέθοδοι θα μπορούσαν να αποδειχθούν χρήσιμες για τη μείωση του κόστους των υπηρεσιών κοινής ωφέλειας, διατηρώντας παράλληλα το βιοτικό επίπεδο και την ποιότητα των υπηρεσιών σε απομακρυσμένες και αραιοκατοικημένες περιοχές· ενθαρρύνει τα κράτη μέλη και τις αρμόδιες περιφερειακές και τοπικές αρχές να επενδύσουν σε μη συμβατικά και καινοτόμα μέτρα που έχουν σχεδιαστεί για την παροχή βασικών υπηρεσιών στον πληθυσμό και τη δημιουργία κατάλληλου περιβάλλοντος για την προσέλκυση ατόμων ώστε να επιστρέψουν και να αναστρέψουν τη μείωση του πληθυσμού· 82. καλεί τα κράτη μέλη να ενισχύσουν την ανταλλαγή βέλτιστων πρακτικών σχετικά με τη δημιουργία κατάλληλων δημογραφικών πολιτικών και πρωτοβουλιών για την αξιοποίηση των δυνατοτήτων και την αντιμετώπιση των προκλήσεων που θέτει η γήρανση του πληθυσμού της ΕΕ· 83.
επισημαίνει την ιδιαίτερη φύση της οικογενειακής γεωργίας, στην οποία συνδυάζεται η γεωργική δραστηριότητα και η οικογενειακή ζωή, με αποτέλεσμα οι μεγαλύτερης ηλικίας γεωργοί να παραμένουν ενεργοί και πέραν της ηλικίας συνταξιοδότησης· 84. αναγνωρίζει τις δυνατότητες των ηλικιωμένων, συμπεριλαμβανομένων των γεωργών, να αποτελέσουν την κινητήρια δύναμη μιας δυναμικής οικονομίας της τρίτης ηλικίας στις αγροτικές περιοχές με βάση την κοινωνική καινοτομία, τις αγροτικές κοινότητες χωρίς αποκλεισμούς και ένα υγιέστερο περιβάλλον διαβίωσης· καλεί την Επιτροπή να εξετάσει προσεκτικά τις δυνατότητες αυτές όταν συνθέτει το μακροπρόθεσμο όραμά της για τις αγροτικές περιοχές και το ενεργό γήρας· 85. καλεί τους δημόσιους οργανισμούς να προωθήσουν τη δημιουργία ενός συστήματος ειδικής προστασίας που θα λαμβάνει υπόψη την ιδιαίτερη φύση της ανεργίας που πλήττει τους εργαζόμενους στον γεωργικό τομέα, λόγω του πολύ προσωρινού χαρακτήρα της εποχιακής απασχόλησης στη γεωργία· τονίζει ότι αυτό θα μπορούσε να παρέχει μεγαλύτερη ασφάλεια σε όσους επιλέγουν να εργάζονται στη γεωργία·
(54)
COM(2020)0241, σ.
20.